הוועדה המיוחדת לדיון בהצעת חוק הבחירות לכנסת העשרים ושתיים (הוראות מיוחדות לעניין ועדת הבחירות), כנסת 21, פרוטוקול מספר 2, 2019-06-05 13:30

דוד ביטן: שלום לכולם, אני מתכבד לפתוח את הישיבה.

דוד ביטן: לפני שקוראים, אם יש שינויים שרוצים לעשות, תגידו אותם עכשיו, נדון בה, ואחר כך נקרא הכול בבת אחת.

גור בליי: דבר אחד שאנחנו רוצים לשנות - זה בסעיף 3(א) גם בהסכמה של דין ליבנה, היועץ המשפטי של ועדת הבחירות.

גור בליי: פשוט זה מקל לנו על הנוסח, ומבחינתו מקובל – דין יאשר לי תיכף.

גור בליי: להוריד את המלים: "ובלבד שאם הועסק בוועדת הבחירות המרכזית לא יועסק בוועדת בחירות אזורית, ולהפך.

גור בליי: להגיד את זה בצורה אפילו יותר חזקה את הדבר הזה.

גור בליי: להוסיף את המלה – "באותה ועדת בחירות".

גור בליי: אני משנה כך:

דוד ביטן: דין, האם מקובל עליך?

דין ליבנה: למעשה, מדובר על שינוי נוסחי.

גור בליי: זה אומר שאי אפשר להעביר בין ועדות אזוריות שונות.

גור בליי: כלומר, לא רק בין אזורי לארצי.

גור בליי: מי שהיה באזורית איקס, יישאר באזורית איקס.

דוד ביטן: רבותיי, לגבי סעיף התקציב - סעיף 5.

דוד ביטן: מכיוון שוועדת הכספים – למרות שזה הונח בסדר היום, לא מצליחה להגיע לזה, עוד לא התחילו לדון בסעיף 1, בגלל פיליבסטר שיש שם וכו', אז אנחנו נעביר את הסעיף כפי שהוא, אין לנו פשוט זמן אחר.

דוד ביטן: עד אז יבוא התקציב, ואנחנו נביא תוך שבועיים, כפי שאמרתי, לפי הנוהל הרגיל.

גור בליי: יש פה הערה נוספת שקיבלנו לגבי הנושא של ניגודי העניינים שהעלה מנכ"ל הכנסת, ואני רציתי לבדוק אם זה מקובל על כולם.

גור בליי: אגיד כך.

גור בליי: בראייה שלנו, הכללים בדבר ניגוד עניינים הם לא מושפעים מהסעיף הזה.

גור בליי: הסעיף הזה שעוסק בסעיף 3, שמדבר על האפשרות בתנאים כאלה ואחרים שהמעסיק לא ימנע, הוא קשור בהתנגשות בין צרכי עבודה של רשות ציבורית לבין צרכי עבודה של ועדת הבחירות, והוא עוסק בהסדרה של כל הדבר הזה.

גור בליי: מניעות שקיימת מכוח ניגודי עניינים, ודברים האלה, היא קיימת בכל מקרה.

גור בליי: חשבתי שאולי להבהיר לפרוטוקול את זה בדברים ברורים, ושגם ועדת הבחירות תגיד שמקובל עליה הדבר הזה.

גור בליי: להגיד בצורה ברורה, לא בנוסח של החוק.

גור בליי: אבל להגיד בצורה ברורה, שברור לגמרי שאם קיימת מניעה בדין, לרבות ניגודי עניינים להעסקת עובד בוועדת הבחירות המרכזית, אז בוודאי שראש הרשות הציבורית יכול למנוע כזה דבר - - -

דוד ביטן: כל ועדה, גם במקומית, מה זה משנה.

גור בליי: לא מכוח הסעיף, פשוט מכוח הדין הבסיסי.

דוד ביטן: גם במחוזי, מה ההבדל?

דוד ביטן: אם יש ניגוד עניינים - - -

אורלי עדס: אני לא מבינה למה הנושא הזה, מכיוון שהכנסת גם ככה מחליטה לא להעסיק עובדים לפעמים מטעמים של ניגוד עניינים - למה זה רלבנטי עכשיו?

אלברט סחרוביץ: הנוסח שהופק, מתייחס רק למצב שהוא צרכי עבודה.

אורלי עדס: חלק מצרכי העבודה זה מתייחס גם לניגוד עניינים - - -

אלברט סחרוביץ: אם היועץ המשפטי אומר שזה כולל, בבקשה.

גור בליי: אני חושב שהניסוח הזה מתמקד בצרכי עבודה.

גור בליי: אני חושב שהכללים של ניגוד עניינים קיימים בכל מקרה.

גור בליי: לכן אני אומר את זה לפרוטוקול, אם זה מקובל עליכם, על ועדת הבחירות - - -

דוד ביטן: ברור שאם יש ניגוד עניינים הוא לא יכול – אין מה לעשות.

גור בליי: מקובל עליכם שראש הרשות הציבורית יכול להגיד, אני, מטעמים של ניגוד עניינים לא משחרר.

אורלי עדס: מקובל או לא מקובל, זה קיים, וזה בסדר.

אורלי עדס: אין לנו בעיה.

אורלי עדס: זה לא שמישהו נותן לנו את האפשרות לבחור כאן.

גור בליי: הסעיף הזה לא מתגבר על הנושא הזה של ניגוד עניינים.

עודד פורר: אני רציתי לשאול את אורלי אם זה בכלל נוגע לעניין כרגע, הנושא הזה שאז אנחנו גם דיברנו עליו עם קלפי ניידת, אולי יש לזה עלויות כספיות.

עודד פורר: דיברנו על העובדה של אנשים שהם לא יכולים להגיע למקום הקלפי.

אורלי עדס: לפני עלויות זה חקיקה.

עודד פורר: לא, מה שהיה בעבר.

עודד פורר: יש קלפי נייד שמגיע - - -

אורלי עדס: לא, אין קלפיות ניידות.

אורלי עדס: יש רק בבתי חולים, רק אם זה עובר ממחלקה למחלקה, אבל לא ניתן לנייד.

אורלי עדס: נניח קלפי לבית דיור מוגן ספציפי, ולעבור מבית דיור אחד לשני, למשל, לא, אי אפשר.

אורלי עדס: זה דורש חקיקה.

אורלי עדס: לצערי, יש הרבה דברים שרצינו לתקן אבל לא נספיק ואי אפשר.

משה ארבל: לא, אבל החוק עצמו הוא גם ספציפי למקומות מסוימות, לא דנים בו עכשיו.

דוד ביטן: אנחנו צריכים שיאשרו את התקציב, זה מה שסיכמתי עם האוצר.

דוד ביטן: כיוון שזה לא מאושר היום, אז אנחנו - - - זה לא נורא.

דוד ביטן: אם היה עובר, אז הייתי מתקן, זה מה שסיכמתי.

דוד ביטן: יש לכם עוד שינויים שאתם רוצים לעשות לפני שקוראים.

דוד ביטן: אנחנו נקרא את זה ברצף, בלי הערות.

דוד ביטן: משרד המשפטים, יש לכם משהו?

דוד ביטן: לא נחזור על הוויכוחים שהיו לנו.

גור בליי: עוד הערה אחת שחשוב להגדיר לפרוטוקול.

גור בליי: כפי שעלה קודם מההערות של נציגי האוצר, יש פה עלות תקציבית, לא ברור לי בדיוק ההיקף שלה, אבל יש פה עלות תקציבית.

דוד ביטן: הם יביאו את התקציב.

גור בליי: אני רק רוצה להבהיר.

גור בליי: ככל הנראה, בין שיש הסכמה מפורשת או הסכמה משתמעת של הממשלה לעלות הזאת, ובין אם לא, בכל מקרה, לשיטתנו, חל פה סעיף 3ג רבא, ו' קטן, לחוק יסוד משק המדינה, שמחריג מגדר הצעות חוק תקציביות, הצעות חוק שעניינם פיזור הכנסת ועריכת בחירות.

דוד ביטן: הכוונה פה כשאנחנו נביא הצעת התקציב, ועדת כספים, נכלול את כל ההוצאות התקציביות מעל התקציב הקיים.

יצחק פינדרוס: אתה לא יכול להעביר חוק - - -

עודד פורר: לא צריך.

דוד ביטן: הבעיה היא לא קיימת פה.

דוד ביטן: מה שאנחנו קובעים פה זה התקציב הקודם, זה המאושר.

דוד ביטן: כל תוספת צריכה להביא את האישור הרגיל גם בוועדת הבחירות וגם - - -

גור בליי: בגלל שיש בדבר הזה אי בהירות לגבי הנושא הזה, בכל מקרה - - -

דוד ביטן: בסדר, לא נורא, הממשלה לא הולכת לבחירות, רק אנחנו הולכים לבחירות, רק חברי הכנסת.

דוד ביטן: אז בואו נקבע עכשיו, בבקשה, תוסיף סעיף בבקשה, שכל השרים משוריינים - - -

עודד פורר: הממשלה היא לא צד.

יצחק פינדרוס: תסביר לי מה הקשר בין ממשלה לשרים?

דוד ביטן: אין קשר...

דוד ביטן: קודם כל, ממשלת מעבר לא יכולה להסכים, או לא להסכים לסעיף תקציבי.

עודד פורר: אין להם מעמד.

פנינה תמנו: בואו ונהיה ענייניים.

פנינה תמנו: בואו נתכנס לחוק.

יצחק פינדרוס: הערה אחת.

יצחק פינדרוס: צריך להוסיף לתקציב תוספת על הסקירה שלי.

דוד ביטן: לא, אלו ההצעות שלנו לא שלכם.

דוד ביטן: גם אתם והמפלגות היו לנו הוצאות מיותרות פה.

פנינה תמנו: אדוני, אני רוצה ייצוג הולם - - -

דוד ביטן: מה זה ייצוג הולם?

פנינה תמנו: ייצוג הולם בבחירות שיראו שיש ייצוג הולם לאנשים עם מוגבלויות, נכים, יוצאי אתיופיה.

דוד ביטן: בוועדה, מי - - - לוועדה זה המפלגות.

פנינה תמנו: לא, אבל יש עוד עובדים.

אורלי עדס: יש לנו הקצאה מיוחדת לכל הוועדות – 5% תוספת לכל מי שיעשה הקצאות ייחודיות - - -

דוד ביטן: לא, אבל רגע, יש יותר נשים בוועדה.

פנינה תמנו: לפי החוק.

פנינה תמנו: לא רק נשים.

פנינה תמנו: אני עוד הפעם אחזור – גם יוצאי אתיופיה - - - אנשים עם צרכים מיוחדים.

דוד ביטן: רק שתדעו שטעינו בחוק הזה של החרדים, היינו צריכים לכתוב: בסיס שווה – אשכנזים, ספרדים.

דוד ביטן: ..

גור בליי: חוק הבחירות לכנסת העשרים ושתיים (הוראות מיוחדות לעניין ועדת הבחירות), התשע"ט–2019

דוד ביטן: זה הסעיף המדובר.

דוד ביטן: אנחנו כתבנו שאנחנו מאשרים את התקציב שהיה פעם קודמת, ולגבי תוספת תקציב יחולו ההוראות הקודמות – ועדת כספים, ועדת בחירות.

דוד ביטן: מכיוון שוועדת הבחירות עדיין לא הוקמה, לא נוכל לעשות את הנוהל הזה.

דוד ביטן: אמרו לי שאת, שגית, אומרת שלא צריך את הסעיף הזה.

שגית אפיק: לא, אני לא אומרת שלא צריך את הסעיף הזה.

דוד ביטן: אני אמרתי קודם, רק על התוספת.

דוד ביטן: אני לא יכול, אני מעביר היום את החוק.

דוד ביטן: אם היום עובר, אז לא הייתה בעיה.

שגית אפיק: אנחנו התחלנו עכשיו בדיון של העברות, עוד לא עברה העברה אחת.

שגית אפיק: יש לנו חוברת – 65 העברות.

דוד ביטן: אז מה מפריע הנוסח הזה?

דוד ביטן: הנוסח הזה גם בסדר.

דוד ביטן: ברגע שאת מעבירה, מעבירה.

דוד ביטן: אין בעיה.

דוד ביטן: כבר לא נהיה בלחץ, כי עוד שבועיים נביא לך את כל הצעת התקציב.

גור בליי: יותר מזה.

גור בליי: כתוב שהתקציב יהיה זהה.

גור בליי: וכתוב: "אוצר המדינה יעמיד כספי תקציב זה לרשות יו"ר ועדת בחירות מרכזית, והוא יהיה ממונה על הוצאותיו.

גור בליי: ה"יעמיד לרשות", זה בדיוק העברה תקציבית של שגית.

אורלי עדס: זה בדיוק נוסח סעיף - - -

דוד ביטן: לא כתבנו מספר.

דוד ביטן: מה שהפריע לאיתי, שאנחנו כותבים מספר – לא כתבנו מספר בכלל.

דוד ביטן: כתבנו אותו דבר כמו ההוא.

גור בליי: לא, ומעבר לזה, שזה אותו תקציב מפעם שעברה על סעיפיו – זה קופי-פייסט, אני לא מבין מה הבעיה.

יצחק פינדרוס: אדוני היושב-ראש, דיי, היינו כבר בסרט הזה, זה לא מעניין.

דוד ביטן: לא, הם אמרו ששגית אמרה שיש פתרון.

יצחק פינדרוס: כבר היה דיון.

יצחק פינדרוס: לא מוצא פתרון - - -

שגית אפיק: אני סבורה שצריך את הסעיף כמו שהוא.

קריאות: - - -

גור בליי: אנחנו מסכימים.

גור בליי: העמדה של שגית מקובלת עלינו.

גור בליי: אנחנו רק - - - אני ממשיך לקרוא.

גור בליי: כאמור, הובהר לפרוטוקול שהם יעשו כמיטב יכולתם לא לחרוג מהם.

גור בליי: שימו לב, שזה עוד שינוי בהתאם למה שסוכם קודם, שההוראה הזו חלה רק ב-30 ימים מ-90-60.

דוד ביטן: אני מבקש מהסיעות להביא את השמות של החברים, כי אחרת אי אפשר לכנס את הוועדה.

דוד ביטן: רבותיי, מי בעד?

דוד ביטן: אין הסתייגויות, אין שום דבר, אין הערות.

דוד ביטן: מי בעד הנוסח כפי שהקריאו אותו?

דוד ביטן: בעד – רוב

דוד ביטן: נמנעים –אין

דוד ביטן: לעניין ועדת הבחירות), התשע"ט-2019, פ/554/21, נתקבלה.

דוד ביטן: אושר.

דוד ביטן: תודה רבה.

דוד ביטן: הישיבה נעולה.